MT. Soephardi kalebu priyayi sing tansah sumringah lan seneng guyon. Wiwit nom-noman pancen panjenengané seneng maca Sastra. Kasenengan iki katoné niru saka bapaké. Pranyata senenge maca tambah tuwa tambah nggethu. Sing diwaca asile karya sastra manca , abasa Inggris, Perancis, Cina, Jepang lan Walanda. Panjenengané bisa trampil basa-basa manca wau, jalaran naté sekolah wonten MULO taun 1930 an. Anggoné trampil nganggo basa Prancis bisa katitik saka asil karya nulis buku SMA kanthi irah-irahan Le Petit Grammer de France.